Muutettu ehdotus Euroopan parlamentin ja neuvoston asetus Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä annetun neuvoston asetuksen (EY) N:o 2236/95 muuttamisesta (komission esittämä EY:n perustamissopimuksen 250 artiklan 2 kohdan mukaisesti) /* KOM/2002/0134 lopull. - COD 2001/0226 */



Virallinen lehti nro 151 E , 25/06/2002 s. 0291 - 0292



Muutettu ehdotus EUROOPAN PARLAMENTIN JA NEUVOSTON ASETUS Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä annetun neuvoston asetuksen (EY) N:o 2236/95 muuttamisesta (komission esittämä EY:n perustamissopimuksen 250 artiklan 2 kohdan mukaisesti) PERUSTELUT 1. Komissio 29. marraskuuta 2000 antamassa energiahuoltostrategiaa koskevassa vihreässä kirjassa [1] painotetaan tarvetta energiamarkkinoiden vaiheittaiselle yhdentämiselle ja todetaan, että sähköverkkotiheys on vielä riittämätön erityisesti Etelä-Euroopassa. Uusien infrastruktuurien rakentamisen edistämiseksi vihreässä kirjassa ehdotetaan verkkoyhteyksiä koskevaa suunnitelmaa. Suunnitelmassa yksilöitäisiin eurooppalaisten etujen mukaisia hankkeita, ja sen avulla on määrä löytää ratkaisut, joilla hankkeisiin liittyvät poliittiset ja rahoitukselliset vaikeudet voidaan voittaa. [1] KOM (2000) 869. 2. Komissio antoikin 20. joulukuuta 2001 Euroopan energiainfrastruktuuria koskevan tiedonannon ja ehdotuksen Euroopan laajuisten energiaverkkojen suuntaviivojen muuttamiseksi [2]. Komissio ehdottaa, että Euroopan laajuisten verkkojen rahoitustukea koskevan asetuksen nojalla käytettävissä oleva tuki keskitettäisiin ja käytettäisiin paremmin. Ehdotuksessa määritellään selkeästi kaksitoista ensisijaista hanketta, jotka ovat keskeisiä Euroopan laajuisen energiaverkon halutun verkkotiheyden saavuttamisen kannalta. [2] KOM (2001) 775. Rahoitustuen käytön osalta komissio ehdottaa Euroopan energiainfrastruktuuria koskevassa tiedonannossaan ja Euroopan laajuisten energiaverkkojen suuntaviivojen muuttamista koskevan ehdotuksensa perusteluissa, että - rahoitusvarat keskitetään ensisijaisiin hankkeisiin, jotka määritellään ohjeellisesti Euroopan laajuisten energiaverkkojen suuntaviivojen muuttamista koskevan ehdotuksen liitteessä I, - kyseisille kahdelletoista ensisijaiselle hankkeelle myönnettävän tuen enimmäismäärä nostetaan 10:stä 20 prosenttiin, - tuki keskitetään vastedes hankkeiden kehittämisvaiheeseen. Tällöin voitaisiin tukea tehokkaasti hankkeita, joiden toteutus edellyttää suurempaa tukea. 3. Tuen keskittämistä ensisijaisiin hankkeisiin voidaan energia-alalla perustella näiden hankkeiden Euroopan laajuisella ulottuvuudella sekä sillä, että ne edistävät erityisellä tavalla sisämarkkinoiden toteuttamista, joka on Euroopan laajuisia verkkoja koskevan politiikan perustavoite, sekä energiansaannin varmuutta, joka on energia-alan keskeinen tavoite ja joka nimenomaan mainitaan Euroopan laajuisten verkkojen suuntaviivoissa. 4. Lisäksi ehdotetaan, että tuki keskitetään Euroopan laajuisten energiaverkko hankkeiden kehittämisvaiheeseen. Tätä voidaan perustella sillä, että vuodesta 1995 on myönnetty runsaasti tukea hankkeiden selvitysvaiheisiin, sekä myös tämänhetkisellä tilanteella, jossa useiden hankkeiden selvitykset ovat valmistuneet mutta rakentaminen ei vielä alkanut. Tuki on tarkoitettu ensisijaisille hankkeille, joiden taloudellinen kannattavuus on heikko mutta sosioekonominen lisäarvo merkittävä. Nämä uudet toimepiteet on määrä toteuttaa Euroopan laajuisiin energiaverkkoihin tällä hetkellä käytettävissä olevan kokonaisrahoituksen puitteissa. 5. Komissio antoi 2. lokakuuta 2001 ehdotuksen Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä annetun neuvoston asetuksen (EY) N:o 2236/95 muuttamisesta. Ehdotuksessa mm. esitetään tuen enimmäismäärän nostamista 10:stä 20:een prosenttiin. Ehdotus koskee kuitenkin pelkästään liikennesektoria [3]. [3] KOM (2001) 545. 6. Tukholmassa kokoontuneen Eurooppa-neuvoston - joka korosti tarvetta toteuttaa Euroopan laajuiset verkot keskittämällä rahoitus muutamiin suurhankkeisiin - antamien suositusten mukaan ja Barcelonan Eurooppa-neuvoston kokoontumisen alla komissio pitää tarkoituksenmukaisena laajentaa ehdotusta siten, että se koskee myös energia-alaa. 7. Tällä muutetulla ehdotuksella Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä annetun neuvoston asetuksen (EY) N:o 2236/95 muuttamisesta on määrä lisätä asetuksen soveltamisalaan hankkeet, jotka ovat keskeisiä Euroopan laajuisen energiaverkon halutun verkkotiheyden saavuttamiseksi. 2001/0226 (COD) Muutettu ehdotus [4] EUROOPAN PARLAMENTIN JA NEUVOSTON ASETUS Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä annetun neuvoston asetuksen (EY) N:o 2236/95 muuttamisesta (ETA:n kannalta merkityksellinen teksti) [4] Asetuksen (EY) N:o 2236/95 muuttamista koskevaan ehdotukseen, joka sisältyy asiakirjaan KOM(2001) 545, tehdyt muutokset on lihavoitu. EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 156 artiklan ensimmäisen kohdan, ottavat huomioon komission ehdotuksen [5], [5] EYVL ... . ottavat huomioon talous- ja sosiaalikomitean lausunnon [6], [6] EYVL ... . ottavat huomioon alueiden komitean lausunnon [7], [7] EYVL ... . noudattavat perustamissopimuksen 251 artiklassa määrättyä menettelyä [8], [8] EYVL ... . sekä katsovat seuraavaa: (1) Liikenteen - erityisesti raskaan rekkaliikenteen - kasvu viimeksi kuluneen vuosikymmenen aikana on johtanut ruuhkien ja epäpuhtauksien lisääntymiseen koko yhteisön alueella. Tieverkon ja rautatieinfrastruktuurin nykyinen kapasiteetti ei ole läheskään paras mahdollinen, ja heikoimpina kohtina ovat raja-alueet. Suurimmat viipeet Euroopan laajuisen liikenneverkon toteuttamisessa liittyvät rajat ylittäviin rautatiehankkeisiin, jotka edellyttävät pitkien tunnelien tai siltojen kaltaisen infrastruktuurin rakentamista. Näiden vaikeuksien vuoksi kyseisten hankkeiden taloudellinen kannattavuus on usein varsin alhainen. (2) Rajat ylittävät yhteydet energiaverkkojen välillä ovat tärkeitä varmistettaessa sisämarkkinoiden moitteeton toiminta, toimitusvarmuus ja olemassa olevien energiainfrastruktuurien optimaalinen käyttö. Tästä syystä myös energiaverkkojen ensisijaisille hankkeille olisi voitava myöntää suurempaa rahoitustukea. (3) Raja-alueilla liikenteen pullonkaulojen poistaviin ja ehdokasmaiden vastaisilla rajoilla toteutettaviin liikennehankkeisiin, joilla merkittävästi parannetaan yhteisön suuntaviivoista Euroopan laajuisen liikenneverkon kehittämiseksi 23 päivänä heinäkuuta 1996 tehdyllä Euroopan parlamentin ja neuvoston päätöksellä N:o 1692/96/EY [9] perustettua Euroopan laajuista verkkoa, olisi myönnettävä korotettua tukea enimmillään 20 prosenttia investoinnin kokonaiskustannuksista. [9] EYVL L 228, 9.9.1996, s. 1. Päätös sellaisena kuin se on muutettuna päätöksellä N:o 1346/2001/EY (EYVL L 185, 6.7.2001, s. 1). (4) Koska ehdokasmaiden raja-alueita koskevien kalliiden hankkeiden toteuttaminen voi osoittautua vaikeaksi taloudellisten rajoitteiden vuoksi, lisärahoitusta olisi käytettävä kaikkein kiireellisimpiin liikenteen infrastruktuurin parannuksiin ehdokasmaiden rajoilla. Hankkeiden taloudellinen kannattavuus olisi arvioitava. Tällaisiin erityishankkeisiin myönnettyjen varojen olisi katettava koko rahoitusjakso 2003-2006 uusien jäsenvaltioiden liittymispäivämäärästä riippumatta. (5) Neuvoston asetuksen (EY) N:o 2236/95 [10] säännöksiä olisi mukautettava menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [11] huomioon ottamiseksi. [10] EYVL L 228, 23.9.1995, s. 1. Asetus sellaisena kuin se on muutettuna Euroopan parlamentin ja neuvoston asetuksella (EY) N:o 1655/1999 (EYVL L 197, 29.7.1999, s. 1). [11] EYVL L 184, 17.7.1999, s. 23. (6) Rahoituskehystä asetuksen (EY) N:o 2236/95 täytäntöön panemiseksi olisi korotettava kaikkein kiireellisimpien liikenteen infrastruktruurin parannusten rahoittamiseksi ehdokasmaiden rajoilla. (7) Sen vuoksi asetusta (EY) N:o 2236/95 olisi muutettava, OVAT ANTANEET TÄMÄN ASETUKSEN: 1 artikla Muutetaan asetus (EY) N:o 2236/95 seuraavasti: 1) Korvataan 5 artiklan 3 alakohta seuraavasti: «3. Valitusta tukimuodosta riippumatta tämän asetuksen mukaan myönnettävän yhteisön tuen kokonaismäärä ei saa ylittää kymmentä prosenttia investointien kokonaiskustannuksista. Yhteisön tukea voidaan kuitenkin poikkeuksellisesti myöntää enimmillään 20 prosenttia investoinnin kokonaiskustannuksista seuraavissa tapauksissa: a) hankkeet, joilla pyritään poistamaan rautatieliikenteen pullonkauloja raja-alueilla ja/tai rakentamaan puuttuvia yhteyksiä sellaisilla alueilla, joilla luonnolliset esteet haittaavat tavaroiden ja henkilöiden vapaata liikkuvuutta, ja jotka tasoittavat tehokkaasti eri liikennemuotojen välistä epätasapainoa ja parantavat rautatieliikennettä Euroopan parlamentin ja neuvoston päätöksellä N:o 1692/96/EY [12] perustetussa Euroopan laajuisessa liikenneverkossa; [12] EYVL L 228, 9.9.1996, s. 1. b) hankkeet, joilla pyritään poistamaan liikenteen pullonkauloja ehdokasmaiden vastaisilla rajoilla ja joilla on erityisen suuri lisäarvo turvallisuuden parantamisen tai ruuhkien vähentämisen kannalta Euroopan parlamentin ja neuvoston päätöksellä N:o 1692/96/EY [13] perustetussa Euroopan laajuisessa liikenneverkossa; [13] EYVL L 184, 17.7.1999, s. 23." c) hankkeet koskevat päätöksen N:o 1692/96/EY 17 artiklassa tarkoitettuja satelliittipaikannus- ja navigointijärjestelmiä. d) hankkeet ovat energiaverkkojen ensisijaisia hankkeita." 2) Korvataan 17 artikla seuraavasti: "17 artikla Komitea 1. Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. 2. Viitattaessa tässä artiklassa eriteltyyn menettelyyn sovelletaan neuvoston päätöksen 1999/468/EY* 4 artiklassa säädettyä hallintomenettelyä ja otetaan huomioon mainitun päätöksen 7 ja 8 artikla. 3. Päätöksen 1999/468/EY 4 artiklan 3 kohdassa säädetty määräaika on kaksi kuukautta. 3) Korvataan 18 artiklan ensimmäinen kohta seuraavasti: "Rahoituskehys tämän asetuksen täytäntöön panemiseksi ajanjaksolla 2000-2006 on 4,7 miljardia euroa." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja